αρχ[οντος θευξενου] μηνος [ενδυσποιτροπι]ου επι τοισδε απε[δοτο] κλευ[νικα] αρχελαου δελφις τωι απολλωνι τω[ι πυ]θιωι σωμα γυναικειον αι ονομα πραξι[νικις] τιμας αργυριου μναν τριων καθως επισ[τευ]σε πραξινικις τωι θεωι ταν ωναν εφ ωιτε ελε[υ]θερα ειμεν και ανεφαπτος απο παντων τον παν[τα] βιον. βεβαιωτηρες κατα τον νομον αρχων νικοβουλου ευκλειδας δελφοι. παραμεινατω δε πραξινικις παρα κλευνικαν αχρι κα ζωη κλευνικα ενδω μενουσα ποιεουσα το ποτιτασσομενον παν το δυνατον ανενκλητως ει δε τι κα μη ποιηση των ποτιτασσομενων υπο κλευνικας καθως γεγραπται [δ]υνατα εουσα εξεστω κλευνικα κολαζειν καθως κα αυτα θεληι και αλλωι υπερ κλευνικαν ον κα κλευνικα κελευσηι αζαμιοις οντοις και ανυποδικοις πασας δικας και ζαμιας ει δε τι κα παθηι κλευνικα ελευθερα εστω πραξινικις κυριευουσα αυτοσαυτας και ποιεουσα ο κα θεληι. στεφανωετω δε το μναμα το κλευνικας κατ ενιαυτον ταις ωριοις καθως επιστευσε τωι θεωι τον ωναν. ει δε τις κα απτηται επι καταδουλισμωι πραξινικιδος τελευτασασας κλευνικας βεβαιον παρεχοντων οι βεβαιωτηρες τωι θεωι ταν ωναν κατα τον νομον. ομοιως δε και οι παρατυγχανοντες κυριοι εοντων συλεοντες ως ελευθεραν ουσαν αζαμιοι εοντες και ανυποδικοι πασας δικας και ζαμιας. ποιησατω δε και τας αλλαθεαδας και τα λοιπα τα νομιζομενα παντα. μαρτυρες τοι ιερεις του απολλωνος αμυντας ταραντινος ιδιωται ευκλειδας τιμοκριτος νικομαχος.
Phokis — Delphi — 170-157/156 BC
 170-157/156 BC